《故于泰和挽词》
宋代·郭印

艺圃收名早，如何亟赋归。
肩摩青佩久，心念白云飞。
屋有诗书润，家因孝友肥。
二雏行展翮，休复愤儒衣。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。